b'\n_START_ARTICLE_\nMali nebe\xc5\xa1ki krogotok\n_START_SECTION_\nKontraindikacije\n_START_PARAGRAPH_\n\xc4\x8ceprav na neznanstveni podlagi, pa na nevarnost kontraindikacij opozarjajo mnogi praktikanti malega nebe\xc5\xa1kega krogotoka. \xc4\x8ce mali nebe\xc5\xa1ki krogotok vadimo na napa\xc4\x8den na\xc4\x8din, lahko povzro\xc4\x8di iz\xc4\x8drpavanje \xc4\x8dija. Med vadbo naj bi se \xc4\x8di usmerjala predvsem navzgor, kar lahko povzro\xc4\x8di zastoj \xc4\x8dija v glavi, prevelike koli\xc4\x8dine \xc4\x8dija v nepripravljenih meridianih pa naj bi lahko povzro\xc4\x8dile celo telesne po\xc5\xa1kodbe in \xc4\x8dustvene te\xc5\xbeave. Pojavijo se lahko tudi \xc5\xbeelod\xc4\x8dne te\xc5\xbeave, prebavne te\xc5\xbeave ali hemeroidi. Ljudje z visokim krvnim pritiskom se morajo pri vadbi osredoto\xc4\x8dati tudi na energijsko to\xc4\x8dko jung\xc4\x8dvan na podplatih. Nekateri menijo, da je pri vadbi nebe\xc5\xa1kega krogotoka potrebno opustiti manipulacijo s to\xc4\x8dkami na meridianih, ker to lahko povzro\xc4\x8di te\xc5\xbeave.'